สวัสดีดีค่ะคุณ รบกวนสอบถามค่ะ มีเพศสัมพันธ์ แต่หลั่งนอก ตอนมีประจำเดือน ในวันที่ 4 (ประจำเดือนมาวันแรกวันที่ 10 และหยุดวันที่ 13 วันที่ 14 ก็มาแบบกระปิดกระปรอย และก็มีเพศสัมพันธ์กันในวันที่ 14) มีโอกาสท้องไหม โดยปกติเป็นคนที่มีประจำเดือนน้อยมาก มาแค่ประมาณ 3 วัน วันที่ 4 ที่ 5 ก็เริ่มหยุดแล้ว อยากทราบว่าร่างกายผิดปกติหรือไม่กรณีประจำเดือนมาน้อย
สวัสดีค่ะการมีเพศสัมพันธ์โดยการหลั่งนอกนั้นยังทำให้มีโอกาสตั้งครรภ์ได้สูงถึงประมาณ 4-20% ควรหลีกเลี่ยง ไม่ใช้วิธีการนี้ในการคุมกำเนิด ควรใส่ถุงยางอนามัยขณะมีเพศสัมพันธ์ หรือกินยาคุม ฉีดยาคม ฝังยาคุมเพื่อป้องกันไว้ก่อนโดยประจำเดือนที่มากระปริดกระปรอย ไม่ตรงรอบเดือนดังกล่าวมานั้น อาจจะมีสาเหตุอื่นๆเช่นความผิดปกติของมดลูกหรือรังไข่ที่ต้องไปตรวจหาเพิ่มเติม การมีเพศสัมพันธ์ตอนเป็นประจำเดือนวันที่ 4 ดังกล่าวมานั้น ถ้าประจำเดือนมาไม่สม่ำเสมอ หรือเลือดที่ออกมาไม่ใช่เลือดประจำเดือน อาจจะไม่สามารถบอกได้แน่ชัดว่าไม่มีการตกไข่ในช่วงนั้นจริงๆแนะนำการสังเกตอาการ ถ้าเลือดประจำเดือนยังออกผิดปกติต่อเนื่อง ไม่ตรงรอบ ควรไปพบแพทย์เพื่อหาสาเหตุ หลังจากนี้สามารถยืนยันการตั้งครรภ์ได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ